ເຮືອບິນ ກອງທັບລາວ ທີ່ຫາຍສາບສູນ ພົບບ່ອນຕົກແລ້ວ
ເຮືອບິນເຮຣີຄອບເຕີ້ ຂອງກອງທັບລາວ ທີ່ຫາຍສາບສູນ ໄປພ້ອມກັບຈຸບິນ ແລະຜູ້ໂດຍສານ 23 ຄົນນັ້ນ ໄດ້ພົບເຫັນ ບ່ອນຕົກແລ້ວ.
ລາຍງານຂ່າວກ່ອນໜ້ານີ້ແຈ້ງວ່າ ເຮືອບິນເຮຣີຄອບເຕີ້ກອງທັບ ລາວພ້ອມດ້ວຍຜູ້ໂດຍສານ 19 ຄົນແລະຈຸບິນ 4 ຄົນໄດ້ປະສົບ ອຸບັດຕິເຫດຕົກໃນເຂດທ່າສີໃກ້ເຂດຊາຍແດນລະຫວ່າງແຂວງ ບໍລິຄຳໄຊ ແລະໄຊສົມບູນ ລາຍງານຂ່າວຂອງທາງການລາວ ໃນວັນພຸດວານນີ້ໃຫ້ການຢືນ ຢັນວ່າ ຄະນະຊອກຄົ້ນແລະກູ້ໄພພາກພື້ນ ໄດ້ພົບເຫັນສັນຍານ ແລະຈຸດເກີດອຸບັດເຫດຂອງເຮືອບິນເຮຣີຄອບເຕີ້ Mi-17 ທີ່ສ້າງໂດຍໂຊຫວຽດຂອງກອງທັບລາວທີ່ໄດ້ຫາຍສາບສູນໄປ ຢູ່ທາງເໜືອຂອງບ້ານຫລວງພັນໄຊ ເມືອງລ່ອງແຈ້ງ ແຂວງໄຊສົມບູນ ເຮືອບິນລຳດັ່ງກ່າວນີ້ ໄດ້ບິນຂຶ້ນຈາກນະຄອນຫລວງວຽງຈັນໃນຕອນບ່າຍໂມງກວ່າໆຂອງ ວັນທີ 27 ກໍລະກົດຜ່ານມາເພື່ອເດີນທາງໄປແຂວງຊຽງຂວາງແລະຫົວພັນ ແຕ່ເມື່ອບິນໄປ ໄດ້ໄລຍະໜຶ່ງແລ້ວສູນຄວບຄຸມການບິນກໍບໍ່ສາມາດຕິດຕໍ່ກັບເຮືອບິນລຳດັ່ງກ່າວໄດ້ ລາຍ ງານຂ່າວບໍ່ໄດ້ແຈ້ງໃຫ້ຊາບ ກ່ຽວກັບຊະຕາກຳຂອງພວກຈຸ 4 ຄົນ ແລະຜູ້ທີ່ຮ່ວມໂດຍສານ ໄປນຳ 19 ຄົນນັ້ນ ແຕ່ຢ່າງໃດເລີຍ ໃນປີກາຍນີ້ ເຮືອບິນແອນໂຕນັອບ AN-74 ຂອງກອງທັບລາວ ທີ່ສ້າງໂດຍຢູເຄຣນ ກໍໄດ້ ປະສົບອຸບັດເຫດຕົກ ຊຶ່ງເຮັດໃຫ້ເຈົ້າໜ້າທີ່ຄົນສຳຄັນໆ ຂອງລັດຖະບານ ຮວມທັງລັດຖະ ມົນປ້ອງກັນປະເທດແລະລັດຖະມົນຕີປ້ອງກັນຄວາມສະຫງົບພ້ອມທັງເຈົ້າຄອງນະຄອນ ຫຼວງວຽງຈັນ ກໍຮວມຢູ່ໃນຈຳນວນພວກທີ່ເສຍຊີວິດຢ່າງໜ້ອຍ 17 ຄົນ ເວລາເຮືອບິນລຳ ດັ່ງກ່າວກຳລັງຈະລົງຈອດ ທີ່ສະນາມບິນຊຽງຂວາງ